Studieprogramrådet for lektorutdanning i realfag (LUR)

|  |  |  |  |
| --- | --- | --- | --- |
| Til stede: | John Tyssedal, Jon Andreas Støvneng, Anna Rønhovde Flatabø, Liv Hermanrud, Monica Divitini, David Ramsvik, Chris Helen Solvoll (referent) | | |
| Forfall: | Roger Midtstraum, Karina Mathisen, Øyvind Mikkelsen, Arne Kristian Amdal, Tor Jørgen Almaas | | |
| Kopi til: | Fak.direktør Geir Ivar Soleng, Studieavdelingen, FUL- v/Christina Jenkins Slutås, NV-fakultetet, instituttene ved NV | | |
| Gjelder: | Møte i Programrådet for LUR | | |
| Møtetid: | Fredag 01.03.2019 | Møtested: | Møterom 390A, 3. etg i Elektro A |
| Signatur: |  | | |

**SAK 1/2019: Godkjenning av referat fra møtet 30.11.2018 og innkalling til møtet i dag**

Innkalling og referat godkjent

En kommentar fra Mari Ertzaas Sørlie (ILU): ILU har utformet et sett med profesjonsLUB’er som er oversendt programrådslederne. Disse er tatt inn i studieplanene for de andre lektorutdanningene, men ikke for LUR. Er det en forglemmelse, eller et bevisst valg?

Svar fra John: Vi har redigert litt slik at det viktige inngår. Men vi har ikke nen problem med å ta den inn ved neste korsvei, da som egne lub’er for profesjonsfaget.

**SAK 2/2019:**  **Rapport fra dialogmøtet (se vedlegg)**

Det har vært dialogmøte mellom ledelsen ved IE og studieprogramleder for LUR. To saker kan trekkes fram som særlig viktig:

1. Identitetsareal for lektorstudenter i realfagbyget – Studentene ved LUR er spredt på så mange studieretninger, og tar forskjellige emner gjennom hele løpet. Dette gjør behovet stort for et felles areal som kan støtte opp under fellesskapsfølelsen og forhindre frafall. Prosessen for å få til et identitetsareal er i gang. Rommet er i Realfagbygget. Studentene er positive til dette.
2. Det ble også tatt opp at 5. semester er en utfordring. Arbeidsbelastningen på studentene blir svært høg, og studentene opplever at det ikke er mulig å være med på det som kreves av praksisskolen og samtidig delta i undervisningen på campus. Strykprosenten i Matematikk 4K er vesentlig høgere for LUR-studenter. I det siste har det kommet fram at andre læresteder som har lektorutdanning legger deler av praksisen inn i studiet (eksempel UIO) i stedet for at den kommer i tillegg, slik som på NTNU.

**SAK 3/2019: Spørsmål fra FUL om 5. semester. Kan undervisninga starte 14.30 på mandag, tirsdag og onsdag slik at det blir 30 min til transport?**

Saken ble ikke behandlet i møtet.

**SAK 4/2019: Rapport fra møter med klassetillitsvalgte for LUR (se vedlegg)**

Noen av punktene fra referatene for klassetillitvalgte ble diskutert i møtet:

1. Det sosiale i starten av studiet: Etter fadderuka er det en mangel på sosiale tilbud, da kan noen miste tilhørigheten og droppe ut. Gruppa kom med flere forslag,
   * Ekskursjon i starten av første klasse slik som siv.ing? En god ide, helst ikke helg, obligatorisk. Overnattingstur er å foretrekke, men dagsekskursjon kan også gå
   * Pizzaseminarene en gang i semesteret – for alle klasser.
   * På IDI har man fått en time i uka til sosialisering, Madeleine Lorås er involvert. Monica sender mer info
2. Det er mange som sliter med matten, MA1101 var vanskelig i to siste år, det var mange som strøk.
   * For få stud.asser på øvingsgruppene, mange som, vil ha hjelp i f.eks analyse 1. Kanskje dropper man å gå på øvingstimen fordi man bare får hjelp med ett av de spørsmål som man lurer på da det er for mange som trenger hjelp. Det bør sette inn flere stud.asser i øvingstimer som har mange studenter
   * Hør med stud.assene hvor mange som er på øving/store utfordringer
   * Kan man få til et faglig-sosialt tilbud for matte i første ala ENT3R? Kari og Per Hag har stilt opp med øvingshjelp. Kanskje mange som ikke kjenner til dette tilbudet? Kommentar frå programrådsleiar: Eg har vore i kontakt med Kari og Per. Ifølgje dei ligg informasjonen om matte-hjelp ute på heimesidene i alle dei 4 faga det gjeld både haust og vår.
3. Profesjonskravet: Vi ønsker at kravet for siste PPU-semester blir satt ned til 52,5. Det er liten forskjell på 52,5 sp og 60 sp, og mange greier ikke kravet og må utsette siste PPU-semester til etter masteroppgaven. Dette gjelder særlig dem som har siste emner i 60-gruppa i 7. semester og ikke rekker nytt forsøk, eller har vært på utveksling.
4. Informasjonsflyten
   * studiehåndboka finnes her https://www.ntnu.no/studier/studieplan-realfag#programmeCode=MLREAL

* Må snakke med veileder på instituttet for faglige spørsmål, som valg av retning og emner under studiet. Dette gjelder også utenlandsopphold.
* Hvor ønsker studentene informasjo? Flere steder: faglærer informerer/nettsiden til faget/gi info til spanskrøret (nyhetsbrev eller FB). Få ønsker informasjon på Innsida, heller da e-post
* FAQ gruppe spanskrøret
* Infomøte på våren for 1 og 2 klasse (mest de som kommer) er bra, men viktig at alle institutter er representert. Det sendes kopi av foiler til Spanskrøret som distribuerer. Instituttene har egne infomøter, også egne møter for LUR på fysikk. Vil ha invitasjon på e-post. E-post for spesifikk informasjon

**SAK 5/2019: Innspill fra hovedtillitsvalgt vedrørende:**

* **Kan eksamenstidspunkt påvirkest?**

Ja, eksamenstidspunkt kan påvirkes. Vi har en uheldig sak nå, med to obligatoriske eksamener innenfor 24 timer. Det ble sagt ifra før jul til eksamenskontoret om dette. Vi forsøker å finne en løsning.

* **Utveksling (informasjon på nettsider, kven ein kontaktar, krav og søkeprosedyre)**

Utveksling – på LUR har vi omtrent 10%. Vi må gjøre det vi kan for å legge til rette for studentenes utveksling. Liv: Det er viktig at det er klart hva du kommer tilbake med. Det er uklart om hva som blir godkjent i etterkant, og det er litt avskrekkende. Vanskelig å finne info i forkant, vite hvem man må snakke med.

Søkeprosedyren: Må snakke med fagmiljøene om de faglige valgene. Det vil uansett ligge en stor ekstra jobb på studentene som vil reise ut, med å finne gode emner ved det valgte universitetet.

LUR-studentene vil lage en veileder for utreise, med informasjon om hvem som må kontaktes. Denne må oppdateres hvert studieår.

**SAK 6/2019: Studiebarometeret (sjå vedlegg)**

Det positive vi kan trekke fram, er det gode faglige nivået, og det faglig sosiale miljøet. Blant negative punkter nevnes administrativ tilrettelegging (kollisjoner i timeplan kommer inn her), oppfattet lave forventninger fra de ansatte og veiledning.

**SAK 7/2019:       Orienteringsaker om ny struktur på lektorutdanninga (sjå mandat) og identitetsareal**

Sakene ble orientert om under forutgående punkter

**Eventuelt**